Analize şi opinii 


Dan Diaconu: Calea damnatilor 


© Acum 57 seconds © 1 Vizualizari & 5 Timp de citire 


Ca să înţelegi lumea din care faci parte trebuie să privesti către ceea ce se întâmplă sub ochii tăi, fără a apela 
la intermediari. Bunäoarä, înțeleg că cetăţenii din Plauru sunt extrem de mulţumiţi de adăpostul anti-drona 
construit de armată deoarece se va dovedi extrem de util în această iarnă: au de gând să mute animalele 
acolo. Dincolo de hilarul situaţiei, avem o mostră de gândire sănătoasă: oamenii din zonă n-au timp de 
manipulările televizionistice, dar transformă în utilitate benefică tembelismul autorităţilor. lată așadar că e bună 
si propaganda la ceva: animalele din Plauru vor fi mult mai multumite în iarna asta. 


Ce faci însă atunci când nu poţi privi direct evenimentele, iar consecinţele acelor evenimente te lovesc din 
plin? E o întrebare extrem de serioasă în condiţiile în care trăim cu handicapul a câteva secole de istorie 
falsificată. Citesc, de exemplu, că în Canada s-a pus în mișcare o acţiune de distrugere a cărţilor pentru copii 
de dinainte de 2018 întrucât acestea nu sunt suficient de „inclusive”. Ei bine, aici avem un exemplu despre 
cum se manufacturează obiceiurile societăţii, despre cum se clădesc falsele tradiții, despre cum chestiuni care 
unora li se par „normale” au de fapt o fundaţie absolut anormală, fiind însă implantate grosolan în așa-numita 
„conștiință publică”. 


Răspunsul este complex. Cineva ar putea spune instant: trebuie să citeşti! E cu dus și întors. La cum se 
falsifică în zilele noastre e greu de crezut că iti vei găsi în lectură adevărul. De fapt, important este să citesti 


sursele credibile, sursele vremii, care iti prezintă o imagine cât mai fără perdea. Chiar si așa, experienţa poate 
fi una falsă. Dacă, spre exemplu, te apuci să-l citești pe Argetoianu, intri pe o stradă fără ieșire deoarece omul 


atunci cand mergi direct la sursă, lectura iși poate introduce virusul autorului, te tace sa gândești ca el, iar de- 
aici ai liberă calea către erorile absolute. 


Cum poți face atunci? Există o cale a damnatilor. Personajele negative ale istoriei, cele înfierate în manuale, 
aruncate la gunoi și scuipate. Cele despre care nu se poate vorbi decât negativ. Abia când înţelegi acele 
personaje istoria devine coerentă. OK, putem cădea de acord că X e rău, dar acel rău nu poate veni din senin, 
de niciunde. Trebuie înțeles de ce X era rău, de ce Y era diabolic sau de ce Z a comis atâtea crime. 
Înţelegând motivele care i-au condus pe X, Y și Z la ceea ce au făcut, istoria capătă coerență. Doar că 
falsificatorii știu acest lucru. E o luptă deja începută de ei. lată motivul pentru care iti oferă cu nesat ,portrete” 
ale celor care trebuie să fie incriminati. Astfel, coerenţa „câștigată” din lectura acelor false portrete este una 
falsă. 


Există doar o singură cale: întoarcerea la original. Dacă damnatul a scris ceva, atunci acele scrieri trebuie să 
fie o sursă principală de informare. Dacă nu a scris nimic, atunci scrierile apropiaților săi sunt importante. Si, 
pornind de la aceste lecturi, devin esenţiale fenomenele culturale ale epocii: articolele din ziare, istoriile 
apărute atunci, chestiunile mai frivole precum foiletoanele, piesele de teatru ale vremii s.a.m.d. Doar așa ne 
putem apropia de adevăr, iar întregul fenomen capătă coerenţă. De asemenea, falsurile din cărţile oficiale de 
istorie devin vizibile, picând precum bucăţile de faianţă prost fixate. 


E o muncă teribilă, dar care merită făcută. Chiar dacă pare greoaie, să știți că are partea ei de satisfacție: 
odată ce înţelegi capeti o altă lumină si te simţi mult mai coerent în gândire. Chiar si dacă nu ai timp să 
studiezi întreg fenomenul extins, cel puţin întorcându-te la damnat îi dai dreptul la un recurs, într-un proces în 


care tu ești judecătorul. 


De ce v-am spus toate aceste chestiuni? Pentru că suntem ultimii dintre oameni care încă ne mai permitem 
acest lux. Cei care urmează nu vor mai avea astfel de posibilităţi. Tehnologia actuală se va dovedi 
monstruoasă în a falsifica absolut tot. Dacă acum încă avem acces la sursele nealterate, pe măsură ce 
algoritmii Al vor fi puși să scrie istoria tot ceea ce acum se găseşte cu o relativă uşurinţă, atunci va dispărea 
cu totul. Vor fi fabricate(sau rescrise) jurnale ale damnatilor astfel încât aceștia să se auto-incrimineze sau să 
facă facilă „dovada” că erau doar nebuni și-atât. Chiar si pentru asta merită să vă adunați cărțile si 


documentele care încă există pentru a putea avea materialul nealterat, necesar înţelegerii istoriei. 


P.S. Acum câteva zile am vrut să-mi surprind niște buni prieteni ducându-i la „Le Bistrot Gourmand” și am 
rămas surprins de o imagine: băiatul lor, în vârstă de 14 ani, se uita la meniu prin intermediul camerei foto a 
telefonului. Am crezut că are o problemă cu vederea și că foloseşte telefonul ca lupă. L-am întrebat discret pe 
amicul meu dacă fiul său are probleme cu vederea, iar acesta mi-a spus zâmbind: „Nu, de fapt nu știe 
franceză și utilizează Google Translate”. Recunosc, sunt din altă lume. Chiar dacă acea tehnologie nu e una 
complicată, văzând-o în acţiune ajungi să te înfiorezi. În demonstraţia de „virtuozitate” a tânărului, am înţeles 


cum traducerea scrisului care apărea magic cu aceleași fonturi este un stadiu incipient al falsificării care 


urmează să se petreacă la scară mare. Capacitatea de falsificare a noilor tehnologii devine nelimitată, mai 
ales atunci când sunt dotate și cu funcţii de inteligenţă artificială. 

